**รายงานผลการประเมินโครงการสัมมนาสถาบันอุดมศึกษาพบสถานประกอบการ**

**เพื่อการจัดการเรียนการสอนในระบบสหกิจศึกษาแบบยั่งยืน**

**ของเครือข่ายพัฒนาสหกิจศึกษาภาคกลางตอนล่าง**

**วันที่ 27 กรกฎาคม 2560**

**ณ โรงแรมเดอะรอยัล เจมส์ กอล์ฟ รีสอร์ท ศาลายา จังหวัดนครปฐม**

**............................................**

ตามที่สำนักงานคณะกรรมการการอุดมศึกษา ร่วมกับเครือข่ายพัฒนาสหกิจศึกษาภาคกลางตอนล่าง ได้อนุมัติงบประมาณสนับสนุนประจำปี ๒๕๖๐ เป็นเงินจำนวน ๑๑๐,๐๐๐ บาท ให้กับมหาวิทยาลัยเทคโนโลยีราชมงคลพระนคร ดำเนินการจัดโครงการสัมมนาสถาบันอุดมศึกษาพบสถานประกอบการ เพื่อการจัด การเรียนการสอนในระบบสหกิจศึกษาแบบยั่งยืน ของเครือข่ายพัฒนาสหกิจศึกษาภาคกลางตอนล่าง ในวันพฤหัสบดีที่ ๒๗ กรกฎาคม ๒๕๖๐ ณ โรงแรมเดอะรอยัล เจมส์ กอล์ฟ รีสอร์ท ศาลายา จังหวัดนครปฐม โดยมีวัตถุประสงค์เพื่อเป็นเวทีพบปะ สร้างความสัมพันธ์ ให้คำปรึกษา ข้อเสนอแนะ และแลกเปลี่ยนความคิดเห็นซึ่งกันและกัน ระหว่างผู้บริหาร อาจารย์ และผู้ปฏิบัติงานสหกิจศึกษา ของสถาบันอุดมศึกษาในเครือข่ายพัฒนาสหกิจศึกษาภาคกลางตอนล่าง ในการร่วมมือทางวิชาการเพื่อการพัฒนาศักยภาพนักศึกษาให้มีคุณลักษณะตรงตามความต้องการของสถานประกอบการโดยใช้หลักสูตรสหกิจศึกษา และเป็นอีกช่องทางหนึ่งในการร่วมมือกันระหว่างผู้บริหาร อาจารย์ และผู้ปฏิบัติงานสหกิจศึกษา ของสถาบันอุดมศึกษาในเครือข่ายพัฒนาสหกิจศึกษาภาคกลางตอนล่างกับสถานประกอบการ ที่จะช่วยกันแก้ไขปัญหาอุปสรรค ที่เกิดขึ้นในการดำเนินงานสหกิจศึกษาทั้งในส่วนของสถาบันอุดมศึกษาและในส่วนของสถานประกอบการ ให้เป็นไปด้วยความเรียบร้อย ซึ่งได้เสร็จสิ้นโครงการไปเรียบร้อยแล้ว นั้น

ในการนี้ มหาวิทยาลัยเทคโนโลยีราชมงคลพระนคร ได้จัดทำผลการประเมินโครงการดังกล่าวข้างต้นเสร็จเรียบร้อยแล้ว และผลการประเมินสรุปได้ดังนี้

**ตอนที่ 1 สถานภาพทั่วไป** ผู้ตอบแบบสอบถามมีจำนวน 52 คน โดยจำนวนมาก เป็นเพศหญิง จำนวน 33 คน (63.46%) และเพศชาย จำนวน 19 คน (36.54%) ผู้เข้าอบรมดำรงตำแหน่งผู้บริหาร จำนวน 1 คน (1.92%) หัวหน้าสาขาวิชา จำนวน 8 คน (15.38%) อาจารย์ประจำสาขาวิชา / อาจารย์นิเทศสหกิจศึกษา จำนวน 38 คน (73.08%) และอื่น ๆ เช่น เจ้าหน้าที่ จำนวน 5 คน (9.62%) ผู้เข้าอบรมส่วนมากสังกัดมหาวิทยาลัยเทคโนโลยีราชมงคลพระนคร จำนวน 10 คน (19.23%) รองลงมา คือ มหาวิทยาลัยสยาม จำนวน 9 คน (17.31%) มหาวิทยาลัยราชมงคลกรุงเทพ จำนวน 6 คน (11.54%) มหาวิทยาลัยศิลปากร จำนวน 5 คน (9.62%) มหาวิทยาลัยเกษตรศาสตร์ จำนวน 4 คน (7.69%) มหาวิทยาลัยเทคโนโลยีราชมงคลรัตนโกสินทร์ จำนวน 4 คน (7.69%) มหาวิทยาลัยธนบุรี จำนวน 4 คน (7.69%) มหาวิทยาลัยหัวเฉียวเฉลิมพระเกียรติ จำนวน 3 คน (5.77%) มหาวิทยาลัยราชภัฏเพชรบุรี จำนวน 2 คน (3.85%) มหาวิทยาลัยคริสเตียน จำนวน 2 คน (3.85%) มหาวิทยาลัยราชภัฏกาญจนบุรี จำนวน 1 คน (1.92%) มหาวิทยาลัยเอเชียอาคเนย์ จำนวน 1 คน (1.92%) และมหาวิทยาลัยราชภัฏธนบุรี จำนวน 1 คน (1.92%)

**ตอนที่ 2 ความคิดเห็นเกี่ยวกับเนื้อหาหลักสูตรการอบรม**

**2.1 ความรู้ที่ได้รับจากการอบรม**

- การเสวนาเรื่อง “คุณลักษณะของนักศึกษาสหกิจศึกษาที่สถานประกอบการต้องการ” พบว่า ผู้เข้าอบรมมีความพึงพอใจอยู่ในระดับมาก (4.04)

- การเสวนาเรื่อง “การบริหารจัดการนักศึกษาสหกิจศึกษาเพื่อให้สอดคล้องกับความต้องการของสถานประกอบการ” พบว่าผู้เข้าอบรมมีความพึงพอใจอยู่ในระดับมาก (4.08)

**2.2 การนำประโยชน์ที่ได้รับไปใช้**

- การเสวนาเรื่อง “คุณลักษณะของนักศึกษาสหกิจศึกษาที่สถานประกอบการต้องการ” พบว่า ผู้เข้าอบรมสามารถนำความรู้จากการฟัง ไปใช้ประโยชน์ได้ในระดับมาก (4.18)

- การเสวนาเรื่อง “การบริหารจัดการนักศึกษาสหกิจศึกษาเพื่อให้สอดคล้องกับความต้องการของสถานประกอบการ”พบว่าผู้เข้าอบรมสามารถนำไปใช้ประโยชน์ได้ในระดับมาก (4.15)

**ตอนที่ 3 ความคิดเห็นในภาพรวม**

พบว่า ระดับความพึงพอใจโดยรวมในการเข้าอบรมอยู่ในระดับมาก (4.15) และ เมื่อพิจารณาในรายละเอียด พบว่า วิทยากรจากสถานประกอบการ มีความสามารถในการให้ความรู้ ความเข้าใจ และมีประสบการณ์ การดำเนินงานด้านสหกิจศึกษาในสถานประกอบการ อยู่ในระดับมากที่สุด (4.37) รองลงมา คือ วิทยากร จากสถาบันอุดมศึกษา มีความสามารถในการให้ความรู้ ความเข้าใจ และ มีประสบการณ์การบริหารจัดการนักศึกษาสหกิจศึกษาในสถานประกอบการ อยู่ในระดับมากที่สุด (4.27) ผู้เข้าอบรมมีความพอใจในภาพรวมกับการเข้าร่วมโครงการฯ อยู่ในระดับมาก (4.11) โครงการฯ บรรลุวัตถุประสงค์ อยู่ในระดับมาก (4.10) และ สถานที่และสิ่งอำนวยความสะดวกมีความเหมาะสม อยู่ในระดับมาก (3.88)

**ตอนที่ 4 ความคิดเห็นและข้อมเสนอแนะอื่นๆ**

- หัวข้อการอบรมดีมาก และควรจัดอบรมอย่างน้อย 2 วัน

- ควรจัดโครงการนี้ให้ต่อเนื่องทุกปี

- ควรเชิญสถานประกอบการให้หลากหลายสาขาวิชาชีพ เพื่อจะได้เป็นข้อมูลในการจัดส่งนักศึกษาไปปฏิบัติงานสหกิจศึกษาต่อไป

**สรุป ความคิดเห็นโดยรวม (ตอนที่ 2,3) ที่ผู้เข้าอบรมมีความพึงพอใจในการเข้าอบรมครั้งนี้คิดเป็นร้อยละ**

**82.60%**

....................................................................

**ภาพโครงการสัมมนาสถาบันอุดมศึกษาพบสถานประกอบการ**

**เพื่อการจัดการเรียนการสอนในระบบสหกิจศึกษาแบบยั่งยืน**

**ของเครือข่ายพัฒนาสหกิจศึกษาภาคกลางตอนล่าง**

**วันที่ 27 กรกฎาคม 2560**

**ณ โรงแรมเดอะรอยัล เจมส์ กอล์ฟ รีสอร์ท ศาลายา จังหวัดนครปฐม**

**** 

 

 

 

 

 

 

………………………………………………………………………………